|  |
| --- |
| **РЕПУБЛИКА СРБИЈА –ОПШТИНА РАЧА** |
| **ОПШТИНСКО ВЕЋЕ ОПШТИНЕ РАЧА** |

**Број: 400-11/2025-II-01**

**Датум:28.02.2025. године.**

На основу члана 46. става 1. тачке 1) Закона о локалној самоуправи (“Службени гласник РС”, бр 129/2007, 83/2014-др. закон, 101/2016-др.закон, 47/2018 и 111/2021-др.закон), члана 71. става 1. тачке 1) Статута општине Рача (“Службени гласник општине Рача”, бр. 3/19) и члана 2. става 1. тачке 1) Пословника о раду Општинског већа општине Рача (“Службени гласник општине Рача”, бр. 22/20, 8/22 и 9/24), а у вези са чланом 92. Закона о буџетском систему („Службени гласник РС“, број 54/09, 73/2010, 101/2010, 101/2011, 93/2012, 62/2013, 63/2013-испр., 108/2013, 142/2014, 68/2015-др.закон, 103/2015 , 99/2016, 113/2017, 95/2018, 31/2019 , 72/2019 , 149/2020, 118/21, 138/22, 118/21-др.закон, 92/23 и 9424), Општинско веће општине Рача, на седници одржаној дана 28.02.2025. године, утврдило је предлог:

**O Д Л У К Е**

**о екстерној ревизији**

**завршног рачуна буџета општине Рача за 2024. годину**

**Члан 1.**

Завршни рачун буџета општине Рача за 2024. годину, подлаже екстерној ревизији коју ће обавити екстерни ревизор, односно лице које испуњава услове за обављање послова ревизије финансијских извештаја прописане законом којим се уређује рачуноводство и ревизија.

**Члан 2.**

Завршни рачун буџета општине Рача за 2024. годину, садржаће и извештај екстерне ревизије о финансијским извештајима који су саставни део Завршног рачуна буџета општине Рача за 2024. годину.

**Члан 3.**

Овлашћује се Председник општине Рача да потпише уговор о ангажовању ревизора за ревизију завршног рачуна буџета општине Рача за 2024. годину.

**О б р а з л о ж е њ е**

Правни основ за доношење Одлуке о екстерној ревизији завршног рачуна буџета општине Рача за 2024. годину (у даљем тексту: Одлука), садржан је у одредбама члана 92. Закона о буџетском систему („Службени гласник РС“, број 54/09, 73/2010, 101/2010, 101/2011, 93/2012, 62/2013, 63/2013-испр., 108/2013, 142/2014, 68/2015-др.закон, 103/2015, 99/2016, 113/2017, 95/2018, 31/2019 , 72/2019 , 149/2020, 118/21, 138/22, 118/21-др.закон, 92/23 и 94/24), којим је уређено да ревизију врши Државна ревизорска институција, у складу са законом којим се уређује надлежност Државне ревизорске институције, а да изузетно екстерну ревизију буџета локалних власти, може, уз сагласност Државне ревизорске институције, на основу одлуке Скупштине локалних власти, да обави и лице које испуњава услове за обављање послова ревизије финансијских извештаја, прописане законом којим се уређује рачуноводствао и ревизија.

Разлог за доношење ове Одлуке садржан је у члану 79. ставу 1. тачки 2. Закона о буџетском систему („Службени гласник РС“, број 54/09, 73/2010, 101/2010, 101/2011, 93/2012, 62/2013, 63/2013-испр., 108/2013, 142/2014, 68/2015-др.закон, 103/2015 , 99/2016, 113/2017, 95/2018, 31/2019 , 72/2019 , 149/2020, 118/21, 138/22, 118/21-др.закон, 92/23 и 94/24), којим се утврђује да завршни рачун садржи извештај екстерне ревизије.

Општина Рача је Захтевом број 400-04/2025-IV-01, од 23.01.2025. године, од Државне ревизорске институције тражила информацију да ли је Програмом ревизије за 2025. годину планирана екстерна ревизија завршног рачуна буџета општине Рача.

Такође, поменутим захтевом тражено је, уколико завршни рачун буџета општине Рача за 2024. годину, није обухваћен Програмом ревизије Државне ревизорске институције за 2025. годину, достављање сагласности да екстерну ревизију обави друго лице које испуњава услове за обављање послова ревизије финансијских извештаја прописаних законом којим се уређује рачуноводство и ревизија, како би Општинско веће, у складу са законом, могла да донесе одлуку, којом би регулисала даље поступање у погледу екстерне ревизије завршног рачуна буџета општине Рача, за 2024. годину.

Из свега наведеног донета је горе наведена одлука.

**ОПШТИНСКО ВЕЋЕ ОПШТИНЕ РАЧА**

**ПРЕДСЕДНИК**

**\_\_\_\_\_\_\_\_\_\_\_\_\_\_\_\_\_\_**

Бранко Радосављевић

**Одлуку доставити:**

* Скупштини општине Рача;
* Архиви.