|  |
| --- |
| **РЕПУБЛИКА СРБИЈА – ОПШТИНА РАЧА** |
| **ОПШТИНСКО ВЕЋЕ ОПШТИНЕ РАЧА** |

**Број: 355-138/2025-II-01**

**Датум:10.03.2025. године.**

На основу члана 46. ставa 1. тачке 1) Закона о локалној самоуправи („Сл. гласник РС“ број, 129/2007, 83/2014-др. закон, 101/2016 др. Закон, 47/2018 и 111/2021-др. закон), члана 71. става 1. тачке 1) Статута oпштине Рача („Службени гласник општине Рача“ број 03/2019) и члана 2 става 1. тачке 1) Пословника о раду Општинског већа општине Рача („Сл.гласник општине Рача“, број 22/20 и 8/22), а у вези са чланом 28. ставовима 1. и 2. Закона о комуналним делатностима ( “Сл. гласник РС”, број 88/2011, 104/2016, 95/2018 и 94/2024), Општинско већe општине Рача, на седници одржаној дана 10.03.2025. године, утврдило је предлог:

**О Д Л У К Е**

1. **НЕ ДАЈЕ СЕ** сагласност „FCC VRBAK“ d.o.o. Лапово, на Одлуку о повећању цена услуга сакупљања комуналног отпада на територији општине Рача, број 4-175-2, од 17.12.2024. године.
2. Одлука о повећању цена услуга сакупљања комуналног отпада на територији општине Рача број 4-175-2, од 17.12.2024. године, чини саставни део ове одлуке.
3. Одлуку објавити у „Службеном гласнику општине Рача“ и исту доставити „FCC VRBAK“ d.o.o., Лапово, као и архиви органа општине Рача.

**О Б Р А З Л О Ж Е Њ Е**

Чланом 46. ставом 1. тачком 1) Закона о локалној самоуправи ( „Сл. гл. Републике Србије“, бр. 129/2007, 83/2014-др.закон, 101/2016-др.закон, 47/2018и 111/2021-др. закон), чланом 71. ставом 1. тачком 1) Статута општине Рача („Сл. гласник општине Рача“, бр. 3/2019) и чланом 2. ставом 1. тачком 1) Пословника о раду Општинског већа општине Рача („Сл. гласник општине Рача“, бр. 22/20 и 8/22), прописано је да Општинско веће предлаже Статут, буџет и друге одлуке и акте које доноси Скупштина.

Чланом 28. ставом 1. Закона о комуналним делатностима ( “Сл. гласник РС”, број 88/2011, 104/2016, 95/2018 и 94/2024), прописано је да одлуку о промени цена комуналних услуга доноси вршилац комуналне делатности, а ставом 2. истог члана, да сагласност на одлуку о промени цена комуналних услуга-управљање комуналним отпадом, даје надлежни орган јединице локалне самоуправе.

„FCC Vrbak“ d.o.o., из Лапова, обратио се дана 30.12.2024. године, Општинском већу општине Рача, са захтевом за давање сагласности на Одлуку о повећању цена услуга сакупљања комуналног отпада на територији општине Рача, број 4-175-2, од 17.12.2024. године, позивајући се на члан 28. Закона о комуналним делатностима ( “Сл. гласник РС”, број 88/2011, 104/2016, 95/2018 и 94/2024) .

Одлуку о повећању цена услуга сакупљања комуналног отпада на територији општине Рача, број 4-175-2, од 17.12.2024. године и захтев за давање сагласности на исту, уз образложење, објављени су на званичној интернет страници општине Рача и огласној табли у седишту општине у Рачи, дана 08.01.2025. године.

Из свега наведеног, разматрајући наведени захтев, Општинско веће општине Рача, сматра да је Одлука о повећању цена услуга сакупљања комуналног отпада на територији општине Рача, неоправдана, па је донета је одлука као у диспозитиву.

**ОПШТИНСКО ВЕЋЕ ОПШТИНЕ РАЧА**

**П Р Е Д С Е Д Н И К**

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

Бранко Радосављевић

**Доставити:**

* Скупштини општине Рача;
* Архиви.